APSTIPRINĀTS

Jelgavas novada pašvaldības

Iepirkuma komisijas

2019.gada 3.jūlija sēdē

protokols Nr.1

Iepirkuma komisijas priekšsēdētāja:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(A.Udalova)

JELGAVAS NOVADA PAŠVALDĪBA

Atklāta konkursa

Skolēnu regulārie un citi pārvadājumi

NOLIKUMS

IDENT. NR. JNP 2019/50

JELGAVA 2019

# **Vispārīgā informācija**

## Iepirkuma identifikācijas numurs – JNP/2019/50

## Pasūtītājs un kontaktinformācija:

|  |  |
| --- | --- |
| Pasūtītāja nosaukums: | Jelgavas novada pašvaldība |
| Adrese: | Pasta iela 37, Jelgava, LV-3001 |
| Reģistrācijas numurs: | 90009118031 |
| Tālruņa numurs: | 63012251 |
| Jautājumos par iepirkumu | kristine.akone@jelgavasnovads.lv |
| Pircēja profils | Internetā publiski pieejama pasūtītāja vietne valsts elektroniskās informācijas sistēmā piedāvājumu un pieteikumu saņemšanai (Elektronisko iepirkumu sistēma <https://www.eis.gov.lv/EKEIS/Supplier>), kurā pasūtītājs ievieto informāciju par turpmākajiem uzaicinājumiem iesniegt piedāvājumus, par plānotajiem iepirkumiem, noslēgtajiem līgumiem, pārtrauktajām procedūrām, kā arī citu normatīvajos aktos noteiktu ar iepirkumiem saistītu informāciju. |
| Iepirkuma procedūras dokumentu pieejamība | Valsts elektroniskās informācijas sistēmā piedāvājumu un pieteikumu saņemšanai (Elektronisko iepirkumu sistēma (EIS) – <https://www.eis.gov.lv/EKEIS/Supplier>). |

## Iepirkumu organizē Pastāvīgā Jelgavas novada iepirkuma komisija, apstiprināta ar Jelgavas novada domes 30.07.2009. sēdes lēmumu Nr.4 17.§., 23.09.2009. sēdes lēmumu Nr. 7 9§, 24.07.2013. sēdes lēmumu Nr. 13 11§, 27.01.2014. sēdes lēmumu Nr.1 20§, 27.07.2016. sēdes lēmumu Nr. 10 28§; 25.04.2018. sēdes lēmumu Nr. 5 20§ un 27.03.2019. sēdes lēmumu Nr. 3 16§.

## Iepirkuma procedūras dokumentu pieejamība

## Atklātā konkursa “Skolēnu regulārie un citi pārvadājumi” (iepirkuma ID Nr. JNP/2019/50) nolikums, tā Iespējamie grozījumi, tehniskā specifikācija, kā arī iepirkuma komisijas sniegtās atbildes uz ieinteresēto Piegādātāju uzdotajiem jautājumiem elektroniskā formā pieejamas Pasūtītāja interneta vietnē <https://www.eis.gov.lv/EKEIS/Supplier> .

## Tiek uzskatīts, ka visi ieinteresētie Piegādātāji papildus informāciju ir saņēmuši brīdī, kad tā publicēta vietnē <https://www.eis.gov.lv/EKEIS/Supplier>;

## Ieinteresētais piegādātājs EIS e-konkursu apakšsistēmā šī konkursa sadaļā var reģistrēties kā atklāta konkursa nolikuma saņēmējs, ja tas ir reģistrēts EIS kā Piegādātājs.[[1]](#footnote-1)

## Konkursa vērtēšanas kritērijs – saimnieciski izdevīgākais (ar zemāko cenu).

## Informācijas aprite un tās pieprasīšanas kārtība

## Informācijas apmaiņa starp Pasūtītāju/ Iepirkuma komisiju un Piegādātājiem vai Pretendentiem notiek rakstveidā - iesniedzot personīgi otras puses faktiskajā atrašanās vietā vai pa pastu, vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu.

## Papildu informāciju ieinteresētais piegādātājs var pieprasīt latviešu valodā, nosūtot pieprasījumu pa pastu vai e-pastu, pievienojot elektroniskajam pastam skenētu dokumentu, pieprasījumā ietverot arī iepirkuma procedūras nosaukumu un identifikācijas numuru.

## Jebkura papildu informācija, kas tiks sniegta saistībā ar šo iepirkumu, tiks publicēta Pasūtītāja pircēja profilā pie nolikuma EIS [www.eis.gov.lv](http://www.eis.gov.lv) e-konkursu apakšsistēmā šī konkursa sadaļā. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.

## Papildu informācija par iepirkuma procedūras dokumentos iekļautajām prasībām uz piedāvājuma sagatavošanu un iesniegšanu vai pretendentu atlasi tiks sniegta piecu darba dienu laikā, bet ne vēlāk kā sešas dienas pirms piedāvājuma iesniegšanas termiņa beigām, ja ieinteresētais piegādātājs papildu informāciju būs pieprasījis laikus.

## Papildu informācija tiks nosūtīta piegādātājam, kas uzdevis jautājumu, kā arī vienlaikus ievietota Pasūtītāja pircējā profilā - EIS [www.eis.gov.lv](http://www.eis.gov.lv) e-konkursu apakšsistēmā šī konkursa sadaļā, norādot arī uzdoto jautājumu.

## Piedāvājuma iesniegšanas vieta, datums, laiks un kārtība

## Piedāvājumi jāiesniedz Elektronisko iepirkumu sistēmas (EIS) e-konkursu apakšsistēmā, bet ne vēlāk kā līdz 2019. gada 25. jūlijam, plkst. 14:00.

## Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām - Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.

## Katrs Pretendents drīkst iesniegt tikai vienu piedāvājumu ar vienu piedāvājuma variantu.

## Piedāvājuma atvēršanas vieta, datums, laiks un kārtība

## Piedāvājumu atvēršana sākas tūlīt pēc piedāvājumu iesniegšanas termiņa beigām - 2019.gada 25. jūlijā, plkst.14.00, 303. kab., Jelgavas novada pašvaldībā, Pasta iela 37, Jelgavā.

## Piedāvājumu atvēršana notiek, izmantojot tīmekļvietnē [www.eis.gov.lv](http://www.eis.gov.lv) pieejamos rīkus piedāvājumu elektroniskai saņemšanai.

## Piedāvājumu atvēršanas sanāksme ir atklāta un tajā var piedalīties visas ieinteresētās personas. Iesniegto piedāvājumu atvēršanas procesam Pretendents var sekot līdzi arī tiešsaistes režīmā EIS e-konkursu apakšsistēmā.

## Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.

## Ja ir iesniegts iesniegums Iepirkumu uzraudzības birojā attiecībā uz prasībām, kas noteiktas atklāta konkursa nolikumā vai paziņojumā par līgumu, tad pasūtītājs rīkojas Ministru kabineta 2017.gada 28.februāra noteikumu Nr.107 “Iepirkumu procedūru un metu konkursu norises kārtība” noteiktajā kārtībā.

## Nolikuma grozījumi

## Pasūtītājs var izdarīt grozījumus Konkursa dokumentos, Publisko iepirkumu likuma 35.panta 3. un 4.daļā paredzētajos gadījumos un kārtībā.

## Pasūtītājs informāciju par grozījumiem konkursa nolikumā publicē Pasūtītāja pircēja profilā EIS [www.eis.gov.lv](http://www.eis.gov.lv) e-konkursu apakšsistēmā, ne vēlāk kā nākamajā dienā pēc tam, kad paziņojums par grozījumiem iesniegts Iepirkumu uzraudzības birojam, publicēšanai.

# **Informācija par iepirkuma priekšmetu**

* 1. Iepirkuma priekšmets: skolēnu regulārie un citi pārvadājumi Glūdas pagasta pārvaldē, saskaņā ar Tehnisko specifikāciju (Nolikuma pielikums Nr.2).
  2. Līguma darbības termiņš ir 3 (gadi) gadi no līguma spēkā stāšanās dienas vai līdz līguma kopējās summas apguvei, atkarībā no tā, kurš no nosacījumiem iestājas pirmais.
  3. CPV kods: 60100000-9 Autotransporta pakalpojumi.
  4. Pretendents sedz visus izdevumus, kas saistīti ar viņa piedāvājumu sagatavošanu un iesniegšanu. Pasūtītājs nekādā gadījumā nav atbildīgs par šādu izdevumu segšanu.
  5. Pamatojoties uz iepirkuma piedāvājumu, izvēlētais pretendents iegūst tiesības noslēgt ar Pasūtītāju Līgumu (Nolikuma pielikums Nr.4).

# **Pretendentu atlases nosacījumi UN IESNIEDZAMIE DOKUMENTI**

## (visas pretendentam izvirzītās kvalifikācijas prasības (tostarp iesniedzamie dokumenti) ir pieejamas EIS e-konkursu apakšsistēmā šī konkursa sadaļā)

|  |  |
| --- | --- |
| Atlases prasības, prasības tehniskajām un profesionālajām spējām: | Iesniedzamie dokumenti (ja attiecināms): |
| * 1. Pretendents ir piegādātājs, kurš ir iesniedzis piedāvājumu. Piegādātājs var būt fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus.   Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem.  Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas nolikuma 3.2. – 3.3.punkts, bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē. | Pieteikums dalībai atklātā konkursā  (pēc Nolikuma Pielikums Nr.1 formas).  Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu.  Saskaņā ar nolikuma 3.4. punktu, pretendenta piedāvājumam jāpievieno visu piegādātāju apvienības parakstīta vienošanās, kurā noteikts, ka katrs piegādātāju apvienības dalībnieks atsevišķi un visi kopā ir atbildīgi par līguma izpildi, norādīts galvenais dalībnieks, kurš pilnvarots parakstīt piedāvājumu, iepirkuma līgumu un citus dokumentus, saņemt un izdot rīkojumus piegādātāju apvienības dalībnieku vārdā, kā arī saņemt maksājumus no pasūtītāja. Vienošanās dokumentā jānorāda katra piegādātāju apvienības dalībnieka veicamo darbu daļa - darbu nosaukumu no darbu daudzuma saraksta, apjomu (euro) un % no piedāvātās līgumcenas. |
| * 1. Uz Pretendentu nav attiecināmi Publisko iepirkumu likuma 42.panta pirmajā daļā noteiktie izslēgšanas gadījumi. | 1. Komisija pretendentu izslēgšanas gadījumus pārbauda Publisko iepirkumu likuma 42.pantā noteiktajā kārtībā un rīkojas atbilstoši likumā paredzētajiem risinājumiem. 2. Ja attiecināms, pretendents piedāvājumam pievieno informāciju saskaņā ar Publisko iepirkumu likuma 43.panta otro daļu - Ja pretendents vai personālsabiedrības biedrs, ja pretendents ir personālsabiedrība, atbilst šā likuma 42. panta pirmās daļas 1., 3.,4.,5.,6.,7.,12.,13.,14. punktā minētajam izslēgšanas gadījumam, pretendents norāda to piedāvājumā.   Ja pretendents tiks atzīts par tādu, kuram būtu piešķiramas līguma slēgšanas tiesības, pretendentam pēc Komisijas pieprasījuma būs jāiesniedz skaidrojums un pierādījumi par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.  Pēc dokumentu iesniegšanas/neiesniegšanas Komisija rīkojas Publisko iepirkumu likuma 43.panta 3.-5.daļā noteiktajā kārtībā. |
| * 1. Uz pretendentu nav attiecināmi Starptautisko un Latvijas Republikas nacionālo sankciju likuma (turpmāk – Sankciju likums) 11.1 panta pirmajā daļā noteiktie izslēgšanas gadījumi, ņemot vērā minētā likuma 11.1 panta otrās daļās regulējumu. | Iepirkuma komisijai ir tiesības izslēgt pretendentu, no turpmākas dalības iepirkuma procedūrā, kā arī neizskatīt pretendenta piedāvājumu, ja attiecībā uz pretendentu tiek konstatēti Starptautisko un Latvijas Republikas nacionālo sankciju likuma (turpmāk – Sankciju likums) 11.1 panta pirmajā daļā noteiktie izslēgšanas gadījumi, ņemot vērā minētā likuma 11.1 panta otrās daļās regulējumu. |
| * 1. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), kā arī Personas, uz kuru iespējām pretendents balstās, normatīvajos tiesību aktos noteiktajos gadījumos ir reģistrēti komercreģistrā vai līdzvērtīgā reģistrā ārvalstīs. | Lai pārbaudītu Nolikuma 3.4. punkta izpildi, par LR reģistrētu Pretendentu reģistrāciju atbilstoši normatīvo aktu prasībām Pasūtītājs pārliecināsies Uzņēmumu reģistra datu bāzē. Ārvalstu pretendenta, personālsabiedrības biedra, personu apvienības dalībnieka (ja piedāvājumu iesniedz personālsabiedrība vai personu apvienība), vai apakšuzņēmēja (ja pretendents plāno piesaistīt apakšuzņēmējus) attiecīga profesionālā reģistra izsniegtas reģistrācijas apliecības kopija vai kompetentas institūcijas izsniegtas licences, sertifikāta vai cita līdzvērtīga dokumenta kopija, ja attiecīgās valsts normatīvie tiesību akti paredz profesionālo reģistrāciju, licences, sertifikāta vai citus līdzvērtīgu dokumentu izsniegšanu. |
| 3.5.Pretendentam ir autotransporta pasažieru Komercpārvadājumu licence pārvadājumu veikšanai Latvijas teritorijā un licences kartīte autotransporta līdzeklim. | Pretendents iesniedz autotransporta pasažieru Komercpārvadājumu licenci pārvadājumu veikšanai Latvijas teritorijā un licences kartīti autotransporta līdzeklim. |
| 3.6.Pretendentam īpašumā vai valdījumā ir ceļu satiksmes noteikumiem atbilstoši autobusi, autobusu vadītājiem ir atbilstoša autovadītāja kategorija un derīgs medicīniskās komisijas slēdziens. | Pretendentam iesniedz apliecinājumu, ka īpašumā vai valdījumā ir ceļu satiksmes noteikumiem atbilstoši autobusi, autobusu vadītājiem ir atbilstoša autovadītāja kategorija un derīgs medicīniskās komisijas slēdziens. |
| 3.7.Pretendentam īpašumā ir ne mazāk, kā 1 (viens) autobuss, autobusa ietilpība ne mazāk, kā 50 (piecdesmit) sēdvietas. | Pretendents iesniedz apliecinājumu, ka īpašumā ir ne mazāk, kā 1 (viens) autobuss, autobusa ietilpība ne mazāk, kā 50 (piecdesmit) sēdvietas |
| 3.8.Pretendentam ir ne mazāk kā 3 (trīs) gadu pieredze pasažieru pārvadājumos. | Pretendents iesniedz pieredzes apliecinājumu (brīvā formā) , kā arī Pasūtītāja atsauksmes, kas apliecina minēto pieredzi. |
| 3.9.Pretendenta finanšu piedāvājums iepirkumam. | Finanšu piedāvājums jāsagatavo atbilstoši Nolikuma pielikumam Nr.3. Cenās jāiekļauj visas izmaksas, kas ir saistītas ar pakalpojumu veikšanu, ietverot visus piemērojamos nodokļus.  Cena norādāma eiro (EUR) bez pievienotās vērtības nodokļa*.* Piedāvājuma cenas jānorāda ar precizitāti 2 (divas) zīmes aiz komata. |

Vispārīgi nosacījumi:

* 1. Jāpievieno informācija par pretendenta piesaistītajiem apakšuzņēmējiem (ja tādi tiek piesaistīti, un kuru sniedzamo pakalpojumu vērtība ir 10% (desmit procenti) no kopējās iepirkuma līguma vērtības vai lielāka) un šādu apakšuzņēmēju apakšuzņēmējiem un personu apvienībā ietilpstošajiem dalībniekiem (ja piedāvājumu iesniedz personu apvienība), kā arī apakšuzņēmējiem nododamo pakalpojumu saraksts.

1. PIEDĀVĀJUMA NORAIDĪŠANA
   1. Piedāvājums tiek noraidīts, ja:
      1. pieteikums dalībai iepirkuma procedūrā nav ietverts pretendenta piedāvājumā vai neatbilst Nolikumā noteiktajām prasībām;
      2. pretendents nav iesniedzis Pretendenta kvalifikācijas dokumentus vai neatbilst Pretendenta kvalifikācijas prasībām;
      3. piedāvājumā ietvertais Tehniskais piedāvājums vai Finanšu piedāvājums neatbilst Nolikumā noteiktajām prasībām;
      4. ja komisija konstatē, ka piedāvājums ir nepamatoti lēts, tad pirms šā piedāvājuma iespējamās noraidīšanas rakstveidā tiek pieprasīts detalizēts paskaidrojums par būtiskajiem piedāvājuma nosacījumiem.
   2. No piedāvājumiem, kas atbilst Nolikumā noteiktajām prasībām, iepirkuma komisija izvēlas saimnieciski visizdevīgāko (ar zemāko cenu).
2. TIESĪBU PIEŠĶIRŠANA NOSLĒGT LĪGUMU
   1. Pasūtītājs tiesības noslēgt līgumu piešķirs pretendentam, kurš atbilst Nolikuma prasībām, un ir saimnieciski izdevīgākais (ar zemāko cenu);
   2. Iepirkuma līgums:
      1. Pasūtītājs, pamatojoties uz pretendenta piedāvājumu, ar izraudzīto pretendentu slēdz iepirkuma līgumu atbilstoši Iepirkuma līguma veidnei (Nolikuma pielikums Nr.4).
3. PIEDĀVĀJUMA NOFORMĒŠANA
   1. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:
      1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
      2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
      3. elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
   2. Sagatavojot piedāvājumu, Pretendents ievēro, ka:
      1. Pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā;
      2. Finanšu piedāvājuma forma (Nolikuma 3.pielikums) jāaizpilda pilnībā, visas summas norādot euro, pozīcijas kopsummu noapaļojot ar 2 (divām) decimālzīmēm aiz komata;
      3. Iesniedzot piedāvājumu, Pretendents ar drošu elektronisko parakstu un laika zīmogu var parakstīt vismaz Pieteikumu, dalībai atklātā konkursā, formu (Nolikuma 1.pielikums) un Finanšu piedāvājumu (Nolikuma 3.pielikums). Dokumentus paraksta pretendenta paraksttiesīga amatpersona vai pilnvarota persona. Ja dokumentus paraksta pilnvarotā persona, piedāvājumam pievieno attiecīgās pilnvaras apliecinātu kopiju, ko pievieno pretendenta atlases dokumentiem;
      4. Citus dokumentus Pretendents pēc saviem ieskatiem ir tiesīgs iesniegt elektroniskā formā, gan parakstot ar Elektronisko iepirkumu sistēmas piedāvāto elektronisko parakstu, gan parakstot ar drošu elektronisko parakstu.

## Pretendents drīkst iesniegt tikai vienu piedāvājuma variantu. Ja pretendents iesniegs vairākus piedāvājuma variantus, tie visi tiks atzīti par nederīgiem. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.

## Eiropas vienotais iepirkuma procedūras dokuments

Pasūtītājs pieņem arī Eiropas vienoto iepirkuma procedūras dokumentu, kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām (*nav obligāta prasība*). Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām Pretendents balstās, lai apliecinātu ka tā kvalifikācija atbilst iepirkuma procedūras dokumentos noteiktajām prasībām, *un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 procenti no iepirkuma līguma vērtības*. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru dalībnieku. Piegādātājs var iesniegt pasūtītājam Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.

Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016. gada 5. janvāra Īstenošanas regula 2016/7. Veidlapu elektroniski var sagatavot interneta vietnē: [https://ec.europa.eu/growth/tools-databases/espd/filter?lang=lv#](https://ec.europa.eu/growth/tools-databases/espd/filter?lang=lv) ;

## Ja Pasūtītājs pieņēmis lēmumu par iespējamu līguma slēgšanas tiesību piešķiršanu Pretendentam, kurš kā sākotnējo pierādījumu atbilstībai iepirkuma procedūras dokumentos noteiktajām Pretendentu atlases prasībām izvēlējies Eiropas vienoto iepirkuma procedūras dokumentu, 5 (piecu) kalendāro dienu laikā pēc Pasūtītāja informatīvās vēstules par iespējamo līguma slēgšanas tiesību piešķiršanu nosūtīšanas dienas Pasūtītājam jāiesniedz nolikumā minētie kvalifikāciju apliecinošie pirmdokumenti

## Tiek uzskatīts, ka pretendenti, iesniedzot savus piedāvājumus, apliecina, ka ir iepazinušies un piekrīt nolikuma un tā pielikumu, tajā skaitā iepirkuma līguma projekta, nosacījumiem, kā arī ir iepazinušies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām.

## Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.

## Piedāvājums jāsagatavo valsts valodā. Ja kāds no Pretendenta iesniegtajiem dokumentiem nav valsts valodā, tiem jāpievieno normatīvajos aktos noteiktā kārtībā apliecināts tulkojums (ja attiecināms, piemērojot Latvijas Republikā Ministru kabineta 2000.gada 22.augusta noteikumus Nr.291 “Kārtība, kādā apliecināmi dokumentu tulkojumi valsts valodā”).

## Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.

## Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Ja piedāvājums vai kāda tā daļa satur komercnoslēpumu, pretendents norāda, kura informācija ir komercnoslēpums un kāds ir šāda statusa tiesiskais pamats. Piegādātājs nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem.

1. IEPIRKUMU KOMISIJAS TIESĪBAS UN PIENĀKUMI

## Komisijas tiesības:

### pieprasīt papildu informāciju no Pretendentiem, kas piedalās konkursā;

### lemt par konkursa izbeigšanu vai pārtraukšanu;

### lemt par konkursa termiņa pagarināšanu;

### noraidīt piedāvājumus, ja tie neatbilst konkursa nolikumā vai normatīvajos aktos izvirzītajām prasībām;

### noraidīt piedāvājumus, ja tiek konstatēts, ka piedāvājumā uzrādītās izmaksas ir nepamatoti lētas;

### noraidīt piedāvājumus, ja tiek konstatēts, ka Pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju;

## Komisijas pienākumi:

### Izvērtēt piedāvājumus atbilstoši normatīvajos aktos un Nolikumā noteiktajai kārtībai;

### Pārbaudīt Pretendentu, kuram būtu piešķiramas līguma slēgšanas tiesības, atbilstoši noteiktajām prasībām un kritērijiem, saskaņā ar PIL 42. pantu, izmantojot Ministru kabineta noteikto informācijas sistēmu, Ministru kabineta noteiktajā kārtībā.

### Attiecībā uz ārvalstīs reģistrētu vai pastāvīgi dzīvojošu pretendentu, Komisija pieprasīs, lai tas iesniedz attiecīgās ārvalsts kompetentās institūcijas izziņu saskaņā ar PIL 42.panta desmitajā daļā noteikto kārtību.

* + 1. Saskaņā ar PIL 41. panta 9. punktu, piedāvājumu vērtēšanas laikā Komisija pārbauda, vai piedāvājumā nav aritmētisku kļūdu. Ja Komisija konstatē šādas kļūdas, tas šīs kļūdas tiek izlabotas. Par kļūdu labojumu un laboto piedāvājuma summu pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā labojumus.

### Trīs darba dienu laikā pēc lēmuma pieņemšanas rakstiski informēt visus konkursa Pretendentus par konkursa rezultātiem.

1. PRETENDENTA PIENĀKUMI UN TIESĪBAS

## Pretendenta pienākumi:

### Rūpīgi iepazīties ar Konkursa dokumentos noteiktajām prasībām;

### Jautājumus un papildus informācijas pieprasījumus par Konkursa dokumentiem iesniegt pasūtītājam rakstveidā laikus, t.i. tā, lai iepirkuma komisija varētu sniegt atbildi ne vēlāk kā sešas dienas pirms piedāvājumu iesniegšanas termiņa beigām;

### Līdz piedāvājuma iesniegšanai regulāri pārbaudīt informāciju, kas tiek ievietota Pasūtītāja pircēja profilā pie <https://www.eis.gov.lv/EKEIS/Supplier> pie attiecīgā iepirkuma un ņemt to vērā, sagatavojot konkursa piedāvājumu.

### iesniedzot piedāvājumu, ievērot visas Publisko iepirkumu likumā un Nolikumā izvirzītās prasības;

### trīs kalendāro dienu laikā (vai komisijas atsevišķā vēstulē norādīto dienu laikā), termiņu skaitot no Pasūtītāja rakstiska pieprasījuma saņemšanas brīža, rakstiski sniegt atbildi uz Komisijas iesniegtajiem jautājumiem par Pretendenta iesniegto piedāvājumu.

## Pretendenta tiesības:

### piedāvājuma sagatavošanas laikā Pretendentam ir tiesības rakstveidā vērsties pie Pasūtītāja neskaidro jautājumu precizēšanai. Pieprasījums jāiesniedz savlaicīgi un kārtībā kāda noteikta Nolikumā un normatīvajos aktos;

### līdz konkursa piedāvājumu iesniegšanas termiņa beigām Pretendents ir tiesīgs atsaukt vai mainīt savu piedāvājumu. Atsaukumam ir neatgriezenisks bezierunu raksturs, un tas izbeidz Pretendenta turpmāko līdzdalību konkursā. Piedāvājums atsaucams vai maināms, pamatojoties uz rakstveida iesniegumu.

### Citas tiesības, saskaņā ar Konkursa dokumentācijas un normatīvo aktu prasībām.

1. LĪGUMA PARAKSTĪŠANA

## Starp atklāta konkursa uzvarētāju un Pasūtītāju tiks noslēgts Iepirkuma līgums atbilstoši konkursa priekšmetam, Pretendenta piedāvājumam un šiem darbiem paredzētajam finansējumam, uz tādiem noteikumiem, kādi noteikti pievienotajā līguma projektā.

## Līgums ar konkursa uzvarētāju tiks slēgts ne agrāk kā nākamajā darba dienā pēc nogaidīšanas termiņa beigām, ja Iepirkumu uzraudzības birojā Publisko iepirkumu likuma 68.pantā noteiktajā kārtībā nav iesniegts iesniegums par iepirkuma procedūras pārkāpumiem.

Pielikumi

Nolikumam pievienoti šādi pielikumi:

1. Pieteikums dalībai konkursā;
2. Tehniskā specifikācija
3. Finanšu piedāvājums
4. Līguma projekts.

Pielikums Nr.1

konkursa Nolikumam

ID Nr. JNP/2019/50

pieteikums dalībai IEPIRKUMĀ

atklātam konkursam “Skolēnu regulārie un citi pārvadājumi”

iepirkuma ID Nr. JNP/2019/50

|  |  |
| --- | --- |
| Pasūtītājs: | Jelgavas novada pašvaldība  Reģ.Nr. 90009118031  Adrese: Pasta iela 37, Jelgava, LV-3001 |
| Pretendents: |  |
| Adrese: |  |
| Datums: |  |
| Pretendenta kontaktpersona:  (vārds, uzvārds, telefons, e-pasts, norēķinu konts) |  |
| Atzīmēt, ja pretendents ir mazais vai vidējais uzņēmums | mazais uzņēmums[[2]](#footnote-2)  vidējais uzņēmums[[3]](#footnote-3) |
| Citi uzņēmēji:  (uz kuru iespējām konkrētā līguma izpildei balstās pretendents, saskaņā ar Nolikuma noteikumiem) |  |

Iepazinušies ar Jelgavas novada pašvaldības, Reģ. Nr. 90009118031, Pasta iela 37, Jelgava, LV-3001 (turpmāk – Pasūtītājs) organizētā iepirkuma „Skolēnu regulārie un citi pārvadājumi”, ID. Nr. JNP 2019/50, nolikumu (turpmāk – Nolikums), pieņemot visas Nolikumā noteiktās prasības,

/*pretendenta nosaukums/reģistrācijas numurs/ adrese/*

Iesniedzu piedāvājumu, kas sastāv no:

1. Pieteikuma, un Atlases dokumentiem,
2. Finanšu piedāvājuma,

(turpmāk – Piedāvājums)

1. apņemoties:
2. veikt iepirkuma „Skolēnu regulārie un citi pārvadājumi”, ID. Nr. JNP 2019/50, izpildi par kopējo cenu bez pievienotās vērtības nodokļa: EUR\_\_summa (*summa vārdiem euro*), PVN 21%: summa EUR (*summa vārdiem euro*), kopējā cena ar PVN: summa\_\_\_ EUR (*summa vārdiem* *euro*),
3. slēgt iepirkuma līgumu atbilstoši Nolikumā ietvertajam Iepirkuma līguma projektam,
4. Apliecinu, ka visas piedāvājumā sniegtās ziņas ir patiesas.
5. Atbilstoši PIL 43. panta otrās daļas nosacījumiem, apliecinām, ka (pretendenta nosaukums) atbilst/neatbilst (vajadzīgo pasvītrot) PIL 42. panta pirmās daļas 1., 3.,4.,5.,6.,7.,12.,13.,14. punktā minētajiem izslēgšanas nosacījumiem. Ja atbilst, norādīt konkrētus PIL 42. panta pirmās daļas punktu/us, kas attiecas uz pretendentu vai personālsabiedrības biedru, ja pretendents ir personālsabiedrība.

|  |  |
| --- | --- |
| Pretendenta pārstāvis |  |
| (amats, paraksts, vārds, uzvārds) |  |

Pielikums Nr.2

konkursa Nolikumam

Identifikācijas Nr. JNP 2019/50

Tehniskā specifikācija

Iepirkumam “Skolēnu regulārie un citi pārvadājumi”

ID. Nr. JNP 2019/50

Autobusu kustības saraksts maršrutā

Zemgale – Glūda - Auces pagrieziens – Šķibe - Šķibes skola.

Rīta maršruts

|  |  |  |  |  |  |  |
| --- | --- | --- | --- | --- | --- | --- |
| Nr.p.k. | Pieturvietas nosaukums | Attālums no maršruta sākumpunkta (km) | Attālums līdz nākamajai pieturvietai (km) | Pieturvietas kods | Braukšanas laiks līdz nākamajai pieturvietai | Reiss |
|  |  |  |  |  |  |  |
| 1 | Zemgale |  | 6,9 | 525 | 9 | 730 |
| 2 | Glūda | 6,9 | 4,3 | 424 | 8 | 739 |
| 3 | Auces pagrieziens | 11,2 | 4,1 | 429 | 4 | 747 |
| 4 | Sillāči | 15,2 | 2,4 | 667 | 4 | 751 |
| 5 | Šķibes pamatskola | 17,7 | 3,0 | 6528 | 4 | 755 |
| 6 | Šķibe | 20,7 | 3,0 | 526 | 5 | 800 |
| 7 | Šķibes pamatskola | 23,7 | 1,6 | 526 | 5 | 805 |
|  |  |  |  |  |  |  |
|  |  |  |  | Reisa izpildes diena | | 1 – 5 |
|  |  |  |  | Reisa garums | | 23,7 |
|  |  |  |  | Reisa izpildes laiks (st., min.) | | 35 min |
|  |  |  |  | Autovadītāju skaits reisā | | 1 |

Autobusu kustības saraksts maršrutā (pēcpusdienas maršruts)

Šķibes pamatskola-Šķibe-Glūda-Zemgale-Viesturu stacija.

|  |  |  |  |  |  |  |
| --- | --- | --- | --- | --- | --- | --- |
| Nr.p.k. | Pieturvietas nosaukums | Attālums no maršruta sākumpunkta (km) | Attālums līdz nākamajai pieturvietai (km) | Pieturvietas kods | Braukšanas laiks līdz nākamajai pieturvietai | Reiss |
|  |  |  |  |  |  |  |
| 1 | Šķibes pamatskola |  | 6.3 | 6528 | 10 | 14.15 |
| 2 | Auces pagrieziens | 6.3 | 5,9 | 429 | 10 | 1425 |
| 3 | Zemgale | 12,2 | 6,9 | 425 | 10 | 1435 |
| 4 | Glūda | 19,1 | 10,5 | 526 | 15 | 1445 |
| 5 | Šķibes pamatskola | 29,6 |  | 6528 |  | 1500 |
|  |  |  |  |  |  |  |
| 1 | Šķibes pamatskola |  | 3,0 | 6528 | 5 | 16.10 |
| 2 | Šķibe | 3,0 | 2,3 |  | 6 | 16.15 |
| 3 | Pietura Sillāči | 5,3 | 4,3 | 677 | 5 | 16.21 |
| 4 | Auces pagrieziens | 9,6 | 4,3 | 429 | 5 | 16.26 |
| 5 | Glūda | 13,9 | 6,9 | 526 | 10 | 16.36 |
| 6 | Zemgale | 20,8 | 8,9 | 425 | 14 | 16.46 |
| 7 | Viesturi (stacija). | 29,7 |  |  | | 1700 |
|  |  |  |  | Reisa izpildes diena | | 1 – 5 |
|  |  |  |  | Reisa garums | | 59,3 |
|  |  |  |  | Braukšanas ilgums reisā (st.,min.) | | 1 st.35 min. |
|  |  |  |  | Autovadītāju skaits reisā | | 1 |

Pielikums Nr.3

konkursa Nolikumam

Identifikācijas Nr. JNP 2019/50

Finanšu piedāvājums

Iepirkumam “Skolēnu regulārie un citi pārvadājumi”

ID. Nr. JNP 2019/50

Piedāvājam veikt pakalpojumu, saskaņā ar nolikuma, identifikācijas Nr. JNP 2019/50 iepirkumam „Glūdas pagasta pārvaldes skolēnu regulārie un citi pārvadājumi”.

Piekrītam līguma projekta noteikumiem, par piedāvājuma cenu visam iepirkuma priekšmetam.

Piekrītu līguma projekta samaksas noteikumiem.

|  |  |  |  |  |  |
| --- | --- | --- | --- | --- | --- |
| Pakalpojuma nosaukums | Cena par 1 km (bez PVN) | Cena par 1 km (ar PVN) | Apjoms  (km) 3 (trīs) gadiem | Kopējā cena  (bez PVN) | Kopējā cena  (ar PVN) |
| 1.Skolēnu pārvadājumi maršrutā “Zemgale-Glūda-Šķibes pamatskola-Šķibe.  (turp un atpakaļ)  83 km |  |  | 42330 |  |  |
| Pakalpojuma nosaukums | Cena par 1 nobraukto km (bez PVN) | Cena par 1 nobraukto km (ar PVN) | Apjoms  (km) 3 (trīs) gadiem | Kopējā cena  (bez PVN) | Kopējā cena  (ar PVN) |
| 2.Pārējie pārvadājumi  (1500 km/gadā) |  |  | 4500 |  |  |
| Nosaukums | Cena par 1 dīkstāves stundu (bez PVN) | Cena par 1 dīkstāves stundu (ar PVN) | Apjoms  (h) 3 (trīs) gadiem | Kopējā cena  (bez PVN) | Kopējā cena  (ar PVN) |
| 3.Dīkstāves\* stundas (40h/gadā) |  |  | 120 |  |  |
| Kopā |  |  |  |  |  |

\*Dīkstāve- par Dīkstāvi šā Nolikuma izpratnē tiek uzskatīta autotransporta nepārtraukta stāvēšana, kas ilgst ilgāk par 1 stundu.

|  |  |
| --- | --- |
| Pretendenta pārstāvis |  |
|  | (amats, paraksts, vārds, uzvārds, zīmogs) |

Pielikums Nr.4

konkursa Nolikumam

Identifikācijas Nr. JNP 2019/50

Līgums

Par Jelgavas novada Glūdas pagasta skolēnu regulāriem un citiem pārvadājumiem

Iepirkuma identifikācijas Nr. JNP 2019 /

Jelgava

2019.gada GLU/5-34.3/19/

Jelgavas novada pašvaldība, reģistrācijas Nr.LV90009118031, tās iestādes Glūdas pagasta pārvaldes personā, reģistrācijas Nr.90009249704, adrese: Skolas iela 3, Nākotne, Glūdas pagasts, Jelgavas novads, LV-3040, (turpmāk-PASŪTĪTĀJS), kuru pārstāv Glūdas pagasta pārvaldes vadītāja Silvija Zīberte no vienas puses,

un sabiedrība ar ierobežotu atbildību “ ” (juridiskā adrese: -------------------------------------------------,reģistrācijas Nr…………), (turpmāk– PĀRVADĀTĀJS), kuru pārstāv ………………………., no otras puses, (abas kopā un katra atsevišķi turpmāk-Puse), noslēdz šo līgumu (turpmāk – Līgums) par sekojošo:

1.LĪGUMA PRIEKŠMETS

1.1. Pamatojoties uz iepirkuma “Glūdas pagasta pārvaldes skolēnu regulārie un citi pārvadājumi” (ID Nr. JNP 201 / ) rezultātiem, Pasūtītājs uzdod, bet Pārvadātājs apņemas veikt Glūdas pagasta skolēnu regulāros un citus pārvadājumus (turpmāk-Pārvadāšana) Pasūtītāja norādītajā maršrutā un laikā.

1.2. Pārvadātājs veic Pārvadāšanu ar savu autobusu:…………………, valsts reģistrācijas numurs ………………. un savu apkalpojošo personālu.

1.3. Skolēnu regulāro pārvadājumu kārtību nosaka autobusu kustības saraksts maršrutā.

1.4. Citi Pasažieru pārvadājumi, izņemot skolēnu regulāros pārvadājumus, tiek veikti maršrutā un laikā, par ko katrā atsevišķajā gadījumā iepriekš vienojas Pasūtītājs un Pārvadātājs.

2. pārvadāšanas NOTEIKUMI

2.1. Veicot Pārvadāšanu saskaņā ar šā Līguma noteikumiem, Pārvadātājs patstāvīgi un uz sava rēķina apmaksā visus autobusa, ceļu un citus nodokļus un nodevas, un citus maksājumus, kas var tikt no viņa pieprasīti sakarā ar to, ka viņš lieto autotransportu.

3. PĀRVADĀTĀJA TIESĪBAS UN PIENĀKUMI

3.1. Pārvadātājs apņemas atbilstoši šā Līguma 1.3.p. nodrošināt savu autobusu Pārvadājumu veikšanai un izpildīt šajā Līgumā paredzētās saistības.

3.2. Izmantojot autobusu saskaņā ar šā Līguma noteikumiem, tam ir jābūt tehniskā kārtībā un jāatbilst prasībām, lai nodrošinātu pasažieru pārvadājumus.

3.3. Pārvadātājam ir jābūt visām nepieciešamajām atļaujām un citiem dokumentiem Pārvadāšanas veikšanai.

3.4. Šā Līguma darbības laikā Pārvadātājs patstāvīgi un uz sava rēķina apņemas segt izdevumus, kas saistīti ar sava autobusa tehnisko apkalpošanu un regulēšanu, tā apgādi ar degvielu un citām ķīmiskām vielām, kā arī tā apkalpojošā personāla darba apmaksu un nepieciešamo viņu dokumentu noformēšanu.

3.5. Pārvadātājs apdrošina civiltiesisko atbildību par ceļu satiksmes negadījumā nodarīto zaudējumu.

3.6. Pārvadātājs ir atbildīgs par zaudējumiem, kas radušies pārvadāšanas laikā, ja pasažieris gājis bojā, guvis sakropļojumu vai citu veselības bojājumu vai viņa mantai nodarīts bojājums un Pārvadātājs nepierāda, ka zaudējums radies nepārvaramas varas dēļ, ar paša cietušā nodomu vai viņa rupjas neuzmanības dēļ. Par zaudējumiem, kas radušies pasažiera iekāpšanas vai izkāpšanas laikā un bagāžas iekraušanas vai izkraušanas laikā, Pārvadātājs atbild, ja ir konstatēta Pārvadātāja vaina.

3.7. Pārvadātājam ir tiesības neuzņemt autobusā, izsēdināt no tā, kā arī nodot policijai pasažieri, kas pārkāpj pārvadāšanas noteikumus vai neievēro sabiedrisko kārtību, paziņojot par to Pasūtītājam.

3.8. Pārvadātājam ir tiesības atteikties pārvadāt bagāžu, kas neatbilst pārvadāšanas noteikumiem.

3.9. Lai novērstu apstākļus, kuri var ietekmēt pasažieru veselību un drošību autobusa tehniska bojājuma gadījumā, vai auto negadījuma gadījumā, Pārvadātājs nodrošina autobusa vadītāju ar mobilo telefonu.

3.10. Pārvadātājs apņemas veikt Pārvadāšanu, saskaņā ar kustības drošības un pasažieru drošības prasībām.

3.11. Līguma 7.1.punktā noteiktā termiņa laikā pārvadājuma cena var tikt mainīta atkarībā no tirgus konjuktūras izmaiņām un Pārvadātājam ir tiesības tās koriģēt, iepriekš vienojoties rakstiski ar Pasūtītāju.

3.12. Pārvadātāja atbildīgā persona par līguma saistību izpildi ir …….., tālr. ….., e-pasts: ………..

4. PASŪTĪTĀJA TIESĪBAS UN PIENĀKUMI

4.1. Pasūtītājs apņemas sniegt Pārvadātājam visu nepieciešamo informāciju un dokumentāciju, kas nepieciešama Pārvadātāja pienākumu izpildei saskaņā ar šo Līgumu.

4.2. Pasūtītājs apņemas izpildīt savas līgumsaistības un apmaksāt Pārvadātāja darbu izpildi šajā Līgumā paredzētajā kārtībā.

4.3. Pasūtītājs apņemas savlaicīgi sastādīt un saskaņot ar Pārvadātāju pasažieru pārvadājumu, kas noteikti šā līguma 1.4.punktā, maršrutu un termiņu.

4.4. Pasūtītāja atbildīgā persona par līguma saistību izpildi- Glūdas pagasta pārvaldes vadītāja Silvija Zīberte, tel.26366631.

5. LĪGUMA SUMMA UN NORĒĶINU KĀRTĪBA.

5.1. Pārvadātāja sniegto pakalpojumu cena ir EUR ……. (………tūkstotis ……. *euro* un … centi saskaņā ar nolikuma tehnisko specifikāciju (līguma pielikums nr.2) un Pārvadātāja finanšu piedāvājumu (līguma pielikums nr.1)

5.2. Pārvadātāja pakalpojumu vērtība ietver visu izdevumu kompensāciju, kuri radušies Pārvadātājam, izpildot savas līgumsaistības.

5.3. Pasūtītājs apņemas 20 (divdesmit) dienu laikā apmaksāt Pārvadātāja sniegtos pakalpojumus par kārtējo mēnesi, pārskaitot Pārvadātāja norēķinu kontā saskaņā ar Pārvadātāja piestādīto rēķinu (kas atbilst līguma pielikuma noteiktajai summai).

6. STRĪDU ATRISINĀŠANA UN PUŠU ATBILDĪBA

6.1. Strīdus, kas radušies šā Līguma sakarā, Puses risina pārrunu ceļā, taču, ja Puses strīdus nevar atrisināt pārrunu ceļā, tad tos risina spēkā esošajos Latvijas Republikas normatīvajos aktos paredzētajā kārtībā.

6.2. Puses saskaņā ar spēkā esošajiem LR normatīvajiem aktiem ir viena otrai materiāli atbildīgas par līgumsaistību pārkāpšanu, kā arī par zaudējumu radīšanu otrai Pusei.

6.3. Ja kāda no Pusēm lauž šo Līgumu pirms termiņa, tādu iemeslu dēļ, kuri nav saistīti ar otras Puses līgumsaistību neizpildi, vainīgā Puse atlīdzina otrai Pusei zaudējumus, kas saistīti ar šādu Līguma laušanu.

7. LĪGUMA DARBĪBAS LAIKS, GROZĪŠANAS,

PAPILDINĀŠANAS UN LAUŠANAS KĀRTĪBA

7.1. Līguma darbības termiņš ir 3 (trīs) gadi no līguma parakstīšanas datuma.

7.2.Šo Līgumu var grozīt vai lauzt, saskaņā ar spēkā esošajiem Latvijas Republikas normatīvajiem aktiem pēc Pušu rakstveida vienošanās, kuru noformē ar protokolu, ko pievieno šim Līgumam, kas ir tā neatņemama sastāvdaļa.

7.3. Ja saskaņā ar šā līguma 3.11. punktu mainās pakalpojuma cena un tā ir augstāka kā citu pārvadātāju piedāvātā, tad Pasūtītājam ir tiesības vienpusēji šo līgumu lauzt mēneša laikā no attiecīga paziņojuma nosūtīšanas Pārvadātājam.

8. NEPĀRVARAMAS VARAS APSTĀKĻI

8.1. Puses neizvirzīs viena otrai nekādas pretenzijas, iestājoties tādiem nepārvaramas varas apstākļiem kā ugunsgrēks, dabas katastrofas, streiki, jebkura veida kara un teroristiska darbība, kuri tieši ietekmē šā Līguma izpildi un kuru iestāšanos Puses nevarēja ne paredzēt, ne novērst ar saprātīgiem līdzekļiem.

8.2. Nepārvaramas varas apstākļu iestāšanās ir jāapstiprina. Pusēm nekavējoties vienai otra jāinformē par šādu apstākļu iestāšanos un jāveic visi nepieciešamie pasākumi, lai nepieļautu zaudējumu rašanos, Pusēm izpildot šo Līgumu.

8.3. Iestājoties nepārvaramas varas apstākļiem, šā Līguma darbības termiņš tiek pagarināts uz termiņu, ko nosaka Pušu vienošanās.

9. ĪPAŠIE NOTEIKUMI

9.1.Puses apņemas neizpaust trešajām personām šā Līguma izpildes laikā saņemtās konfidenciālās ziņas, kā arī datus, kurus tieši vai netieši var izmantot konkurences nolūkos.

9.2. Katra Puse apņemas neveikt nekādas darbības, kas tieši vai netieši var radīt zaudējumus citas Puses prestižam un interesēm.

10. CITI NOTEIKUMI

10.1. Puses ir izlasījušas šo Līgumu. Tas ietver pilnīgu Pušu vienošanos, un to nevar grozīt citādi, kā tikai ar rakstveida vienošanos, kuru Puses paraksta un kura kļūst par šā Līguma neatņemamu sastāvdaļu.

10.2. Šis Līgums ir sastādīts uz četrām lapām divos eksemplāros pa vienam katrai Pusei, katram no tiem ir vienāds juridiskais spēks.

10.3. Puses piekrīt visiem šā Līguma punktiem un apstiprina, to parakstot.

10.4. Ja kāds no šā Līguma noteikumiem zaudē juridisko spēku, tad tas neietekmē pārējos šā Līguma noteikumus.

10.5. Visos citos jautājumos, kurus neregulē šis Līgums, Puses vadās no spēkā esošajiem Latvijas Republikas normatīvajiem aktiem.

PUŠU REKVIZĪTI, PARAKSTI

|  |  |
| --- | --- |
| Pasūtītājs: | Pārvadātājs: |
| Jelgavas novada pašvaldība  Reģ.Nr.: 90009118031  Pasta iela 37, Jelgava, LV-3001  Banka: AS Swedbank Kods: HABALV22  Konts: LV07HABA0551025900443  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  S.Zīberte | SIA “..”  Reģ.Nr.:  Adrese: ………, LV  Banka:  Kods:  Konts:  \_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. Informāciju par to, kā ieinteresētais piegādātājs var reģistrēties par Nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883>. [↑](#footnote-ref-1)
2. **Mazais uzņēmums** ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *euro* [↑](#footnote-ref-2)
3. **Vidējais uzņēmums** ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus *euro*, un/vai, kura gada bilance kopā nepārsniedz 43 miljonus *euro* [↑](#footnote-ref-3)